เราเพิ่งกลับมาจากญี่ปุ่นหมาดๆ ปากและกระเพาะก็ร่ำร้องอยากย่อยอาหารแซ่บๆ ปากอยากจะเบิร์นให้รู้ว่า Come back to Thailand!!! วันนี้เลยขอจัดอาหารอีสาน บรรยากาศดี้ดี เอาให้หายอยากเสียหน่อยกับร้าน “แซ่บ อีลี่” ที่ทองหล่อซอย 10

“แซ่บ อีลี่” ร้านส้มตำและอาหารอีสานเจ้าดังประจำย่านทองหล่อ บรรยากาศภายในร้านเป็นฟิลอีสานชิคๆ สดใสค่ะ ถ่ายรูปแล้วน่ารักสุดๆ ร้านนี้ดารา เซเลปมาทานกันเยอะมากๆ

ไม่รอช้าค่ะ หาที่นั่งได้เราก็เริ่มสั่งอาหารแบบไม่ยั้ง โดยเริ่มจากเมนูตำก่อน “ตำไทยกุ้งแช่” (180.-) เมนูนี้จะเรียกว่าส้มตำซีฟู้ดก็ได้อยู่นะ เพราะเขาราดน้ำจิ้มซีฟู้ดมาบนตัวกุ้งและส้มตำค่ะ แซ่บซี้ดสะใจดี

ตามด้วยเมนูซิกเนเจอร์ “ตำหลวงพระบาง” (168.-) ตำตัวนี้เป็นของลาวค่ะ มีส่วนผสมของ กะปิ ปลาร้า (คนที่ไม่ทานปลาร้าต้องลองดูนะคะ เพื่อนที่มาด้วยไม่ทานปลาร้า แต่ตำตัวนี้รสชาติไม่แรงมากเพื่อนเราจกไม่ยั้งเลย) เสิร์ฟพร้อมเครื่องเคียงเพียบ ผักชีฝรั่ง, แคปหมู, หมูยอ, ผักกะเฉด, แหนม, ไข่มะตูม ความพิเศษของเมนูนี้คือ "มะละกอสไลซ์บาง" น้ำยำจะเข้าเส้นมะละกอมากขึ้น ลองแล้วชอบมากจริงๆ แต่ถ้าใครชอบเส้นสไลซ์แบบปกติก็สามารถเปลี่ยนเส้นได้นะคะ ดีงามจริงๆ ไม่ต้องไปถึงลาวแต่มาทานได้ที่แซ่บอีลี่

และเมนูใหม่สุดอลังที่ทางร้านนำเสนอ “ตำถาด” รวมท็อปปิ้งทุกสิ่งอย่างที่จะใส่ลงมา เป็นซิกเนเจอร์ของแซ่บอีลี่ เช่น หมูแดดเดียว, ปูอ่อง มันอลังมากๆ สิ่งที่เราชอบมากคือ "ปูนาทอด" เด็ดจริง ต้องลอง เสิร์ฟส้มตำมาในปิ่นโตซึ่งเราก็สามารถเลือกได้ว่าจะเอา ตำไทย, ตำปูปลาร้า คลั่กๆ หรือตำหลวงพระบางก็ได้ ถาดนี้ทานได้ 2-3 คน แต่ได้ข่าวมาแว่วๆ ว่าจะมีเมนูใหม่เร็วๆ นี้ค่ะ ต้องติดตามเสียแล้ว

ตามมาติดๆ กับเมนูที่เลิฟมากๆ “ตำเบอร์รีอัลมอนด์” (180.-) แค่เห็นก็ได้ใจไปทั้งดวงค่ะ ผู้หญิงมุ้งมิ้งอย่างเราชอบมาก เมนูนี้จะเน้นความหวานของผลไม้ของมะม่วงและสตรอว์เบอร์รี เสริมด้วยข้าวโพดหวาน ท็อปด้วยอัลมอนด์สไลซ์ ความพิเศษของเมนูนี้อยู่ที่น้ำยำเบอร์รีสูตรพิเศษ เปรี้ยวหวานลงตัวพอดีเลย แต่ก็ยังคงความแซ่บนิดๆ นะคะ

“ต้มแซ่บหมูเด้งเห็ดรวมคอลลาเจน” (165.-) เด็ดที่คอลลาเจนจากปลาน้ำลึก ที่สกัดออกมาเป็นผงบริสุทธ์ 100% ทานแล้วเพิ่มคอลลาเจนให้ร่างกายดูอ่อนเยาว์ ยังสาวต้องดูแลตัวเองกันหน่อย55 ความสนุกของเมนูนี้อยู่ที่เราสามารถเทคอลลาเจนเองค่ะ จะเยอะจะน้อยแล้วแต่เราเลย ตัวหมูก็เด้งดี น้ำซุปแซ่บถูกปาก

และอีกเมนูที่คุณเพื่อนสั่ง “ปูอ่องข้าวเหนียวนุ่ม” (130.-) เมนูนี้ภาคเหนือนิยมทานกันค่ะ ในกรุงเทพฯ หาทานยาก ต้องทานตามฤดูเท่านั้นแต่ที่ร้านมีให้ตลอด ลักษณะของมันจะข้นๆ เสิร์ฟในจานหลุม ส่วนผสมของมันคือมันปูกับไข่แดงผสมกัน เสิร์ฟมาพร้อมข้าวเหนีวนุ่มร้อนๆ ทานคู่กันยิ่งฟิน หรือทานคู่กับข้าวสวยร้อนๆ หรือจะจิ้มกับผักก็ได้ (ทุกโต๊ะทางร้านจะเสิร์ฟผักให้ไม่อั้นค่ะ เลิศ!) เป็นรสชาติที่แปลกใหม่สำหรับเรา แต่บอกเลยว่าติดใจอยากลองซ้ำมาก

ส่วนใครที่ชอบเนื้อ ขอแนะนำ “เนื้อออสเตรเลียย่างจิ้มแจ่ว” (250.-) เนื้อนุ่มใช้ได้เลยค่ะ เด็ดตรงน้ำจิ้มแจ่วรสแซ่บ ทานคู่กับข้าวเหนียวเวิร์คมาก เราสามารถเลือกระดับความสุกได้ แต่ถ้าไม่บอกทางร้านจะทำให้แบบ Medium rare ค่ะ (เมนูนี้มีที่ทองหล่อและเซ็นทรัลเฟสติวัลอีสต์วิลล์เท่านั้นนะคะ)

ร้าน “แซ่บ อีลี่” ตั้งอยู่ที่ซอยทองหล่อ 10 สุขุมวิท 55 (Arena 10 ติดสนามฟุตบอล จะมี Domdog ประติมากรรมน้องหมาสีส้มของโน้ส อุดม ตั้งอยู่ค่ะ) แต่ใครที่ไม่สะดวกก็สามารถแวะแซ่บกันได้ที่แซ่บอีลี่ทั้ง 7 สาขาใกล้บ้านค่ะ สาขาทองหล่อ, สาขาเอสพลานาด รัชดา, สาขาสีลม คอมเพล็กซ์ , สาขาเซ็นทรัลพลาซาพระราม3 , สาขาท่ามหาราช , สาขาเซ็นทรัลเฟสติวัล อีสต์วิลล์